open-index/open-wikipedia-markdown huggingface dataset:
רומנוף וג'ולייט

**רומנוף וג'ולייט** (באנגלית: **Romanoff and Juliet**) הוא סרט קולנוע אמריקאי מסוגת קומדיה רומנטית משנת 1961, בבימויו והפקתו של פיטר יוסטינוב, עם פיטר יוסטינוב, ג'ון גאווין, סנדרה די ואקים טמירוף בתפקידים הראשיים.

ג'ון גאווין וסנדרה די השתתפו קודם בתפקידים ראשיים בסרט "חיקוי לחיים" (1959).

התסריט נכתב על ידי פיטר יוסטינוב והוא מבוסס על המחזה שלו "רומנוף וג'ולייט" שהועלה בברודוויי ב-1956 ובו גם שיחק בתפקיד הראשי של "הגנרל". הוא היה מועמד לפרס טוני למחזה הטוב ביותר ולפרס טוני לשחקן הטוב ביותר בתפקיד ראשי.

זאת קומדיה רומנטית המתרחשת על רקע המלחמה הקרה בצורת סאטירה שנונה על רומן הנרקם בין בתו של שגריר ארצות הברית לבנו של שגריר ברית המועצות במדינה אירופאית לא מוגדרת (קונקורדיה), הנשלטת בידי "הגנרל" שמגולם על ידי יוסטינוב עצמו.

המחזה והסרט קשורים באופן רופף למחזה "רומאו ויוליה" של ויליאם שייקספיר – צעיר וצעירה ממשפחות עוינות, נפגשים ומתאהבים למרות האיבה בין משפחותיהם.

יוסטינוב היה מועמד לפרס דוב הזהב בפסטיבל הסרטים הבינלאומי בברלין וזכה בפרס גילדת הבמאים של אמריקה על בימויו יוצא מהכלל.

## תקציר העלילה
באו"ם נתנהלת הצבעה על החלטה חשובה. התוצאה היא תיקו ותלויה כעת בהחלטה של מדינה קטנה באירופה בשם "קונקורדיה" שבראשה נמצא נשיא שמכונה "גנרל" (פיטר יוסטינוב). מפני שאינו מבין על מה הבעיה הוא בוחר להימנע מהצבעה לדאבונם בעיקר של הסובייטים והאמריקאים.

לאחר הישיבה הוא עולה למטוס ומצטרפת אליו ג'ולייט (סנדרה די) בתו של השגריר האמריקאי בקונקורדיה שנפרדת קודם לכן מארוסה, פרדי (ריק ון נטר).

שתי מעצמות העל מחזרות אחרי הגנרל ומבטיחות לו מכל טוב. העוזר שלו אוטו (פיטר ג'ונס), נוהג להאזין להתייעצויות השגרירים עם מנהיגי המעצמות ומוכר את המידע לשגרירים תמורת כסף.

איגור רומנוף (ג'ון גאווין) הוא בנו של שגריר ברית המועצות בקונקורדיה, ואדים רומנוף (אקים טמירוף). הוא ואשתו אוודוקיה (תמרה שיין – אשתו האמיתית של טמירוף), רוצים שיתחתן ומזמינים קומיסרית סובייטית, מרפה זלוטוצ'נסקה (סוזן קלוטייה, שהייתה אז אשתו של יוסטינוב) שתכיר אותו. בינתיים נפגש איגור עם ג'ולייט בנשף שמארגן אביה והאהבה ניצתת ביניהם באותו לילה עד שהיא מגלה לו שהיא בתו של שגריר ארצות הברית והוא מגלה לה שהוא בנו של שגריר ברית המועצות. שני זוגות ההורים נתקפים בהלם ומתנגדים לקשר הזה.

פרדי מגיע וג'ולייט מגלה לו שהיא מאוהבת כעת ברומנוף. הוא מתעצב אבל לאחר זמן הוא מתאהב בקומיסרית מרפה שאיגור רומנוף דחה.

איגור רומנוף רוצה להתאבד והגנרל מניא אותו מכך. הגנרל רוצה להשיא אותם למרות התנגדות הוריהם. ביום העצמאות של קונקורדיה הוא מארגן מצעד של חייליו שברובם מבוגרים עם רובים. הוא מארגן טקס חתונה שבו הכומר של קונקורדיה מחתן את איגור וג'ולייט כשהם מחופשים. לאחר הטקס הם מגלים את פניהם וההורים מוחים ורוצים להתקרב אליהם ולבטל את הטקס אך חייליו של הגנרל עוצרים בעדם והגנרל מגלה שאין תחמושת ברובים כי אין לו כסף לקנות. כולם פורצים בצחוק ומתחילים לרקוד.

## צוות השחקנים

## קישורים חיצוניים

* קדימון לרומנוף וג'ולייט, באתר יוטיוב
* רומנוף וג'ולייט, באתר TCM

קטגוריה:סרטי 1961
קטגוריה:סרטי אולפני יוניברסל
קטגוריה:סרטי המלחמה הקרה
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על רומיאו ויוליה
קטגוריה:סרטים מבוססי מחזות
קטגוריה:סרטי סנדרה די
מנהרה מס' 1 של מסילת הרכבת דרעא-צמח

**מנהרה מס' 1 של מסילת הרכבת דרעא-צמח** (מנהרה 105), היא מנהרת רכבת על מסילת הרכבת דרעא-צמח על הגדה הצפון מערבית של הירמוך, קרוב למושב מיצר, היא המנהרה המערבית ביותר בין שמונה המנהרות שנחצבו במסילה הזאת. המנהרה נחפרה בידי העות'מאנים כחלק ממסילת הרכבת החיג'אזית. המנהרה, כחלק ממסילת הרכבת דרעא-צמח כולה, אינה פעילה כיום. אורך המנהרה הוא כ-200 מטר, ורומה הוא 50- מטר.

## מבנה המנהרה
אורך המנהרה הוא כמאתיים מטר. המנהרה חוצה את שיפולי דרום רמת הגולן ממזרח למערב. תוואי המנהרה אינו ישר לחלוטין ומתעקל מעט דרומה. לאחר שנחצבה בסלע קירטוני, חופו קירותיה הפנימיים של המנהרה באריחים מאבן גיר, וכך נשמרה יציבותה. בקצות המנהרה ישנה תוספת למנהרה על מנת למנוע מפולות עפר וסלעים מההר לעבר פתחי המנהרה.
## המנהרה כיום
המנהרה נמצאת בתחום ישראל אך נדרש אישור צבאי על מנת להגיע אליה. מדרך שנסללה על ידי מקורות מתחיל השביל הרגלי שמגיע למנהרה. לאורך השביל פזורים סלעים גדולים שהתנתקו מהצוק לאורך השנים. המנהרה פתוחה למעבר וניתן לעבור בה רגלית. במנהרה נמצאת מושבה גדולה של עטלפים.

## גלריה

תמונה:Tunnel 105 of Samakh–Daraa line.jpg|הכניסה המזרחית למנהרה.
תמונה:The first train tunnel of Samakh–Daraa line of Hejaz Railway Inside West portal.jpg|בתוך המנהרה, לכיוון המערב.
תמונה:Tunnel 105 of Samakh–Daraa line 5.jpg|
תמונה:Tunnel 105 of Samakh–Daraa line 6.jpg|
תמונה:Rail near Tunnel 105 3.jpg|פסי הרכבת סמוך למנהרה
תמונה:Rail near Tunnel 105.jpg|


## קישורים חיצוניים

* 
* אוהד בו אהרון, מנהרת הירמוך - ביקור היסטורי באתר שננטש ונשכח לפני עשרות שנים, באתר 4X4
* איתמר מור, אגדה חיג'אזית, באתר "עולם קטן" (אורכב)

קטגוריה:ישראל: מנהרות רכבת
קטגוריה:התקופה העות'מאנית: מבנים
קטגוריה:רכבת ישראל: היסטוריה
קטגוריה:רמת הגולן: תחבורה
קטגוריה:אתרי מורשת במחוז צפון
ג'ון גלובר (צייר)

**ג'ון גלובר** (באנגלית: **John Glover**; ) היה צייר אוסטרלי יליד אנגליה. בגיל מבוגר היגר לארץ ואן דימן והפך לצייר פסטורלי בתקופה הקולוניאלית המוקדמת. הוא כונה "אבי ציור הנוף האוסטרלי".

## ביוגרפיה

### חייו בבריטניה
גלובר נולד ב בלסטרשייר באנגליה. הוריו היו חקלאים - ויליאם גלובר ואן (לבית ברייט). הוא גילה כישרון לציור בגיל צעיר, ובשנת 1794 התאמן כאמן רישום בליצ'פילד וב.  עזרה לבסס את עיסוקו כמדריך אמנות, וייתכן שהיא עצמה למדה אצלו. הוא עבר ללונדון בשנת 1805, הפך לחבר באגודת צבעי המים הוותיקה (כיום, ), ונבחר לנשיא שלה בשנת 1807. בשנים שלאחר מכן הציג מספר רב של תמונות בתערוכות של חברה זו, וגם באקדמיה המלכותית ובאגודת האמנים הבריטית (כיום, ). היו לו תערוכות יחיד בלונדון ב-1823 וב-1824. הוא היה אמן מצליח, ואף על פי שמעולם לא בחר להיות חבר באקדמיה, המוניטין שלו היה גבוה מאוד בקרב הציבור.

גלובר זכה לתהילה כצייר נופים רומנטיים "איטלקיים" של בריטניה ודרום אירופה. נודע גם באנגליה וגם בצרפת בכינוי "קלוד האנגלי", על שם הצייר הצרפתי קלוד לורן.

### חייו באוסטרליה
גלובר החליט לעבור לאוסטרליה והגיע לארץ ואן דימן, . ביום הולדתו ה-64 בשנת 1831, כשהוא כבר נושא את המוניטין הרב שצבר כצייר נוף. מאפריל 1831 ועד תחילת 1832 התגורר בהובארט. בשנת 1832 רכש גלובר חלקת אדמה גדולה במיוחד במילס פליינס, דדינגטון. גלובר סייע בבניית הקפלה בדדינגטון ונקבר במתחם זה.

גלובר ידוע בעיקר בזכות ציוריו את הנוף הטסמני. הוא נתן ביטוי חדש להשפעות אור השמש האוסטרלי על שטחי הערבה המקומיים על ידי תיאר בהיר וברור. שינוי מובהק מסגנון ה"גן הכפרי האנגלי" האפל יותר שצייר באירופה.

הטיפול שלו בצמחייה המקומית היה חדש מכיוון שהיה תיאור מדויק יותר של העצים והשיחים האוסטרליים. גלובר ציין את "המוזרות המדהימה של העצים" באוסטרליה. כמו כן צייר את הילידים האוסטרלים שפגש בטסמניה. יצירתו הגדולה האחרונה של ג'ון גלובר צוירה ביום הולדתו ה-79.

## מורשת אוסטרלית
אגודת ג'ון גלובר הוקמה ב־22 באוגוסט 2001 כדי לכבד ולקדם את זכרו של גלובר ואת תרומתו לאמנות האוסטרלית. האגודה הזמינה פסל בגודל טבעי של גלובר, שנחשף בפברואר 2003 ב, טסמניה. כמו כן, נקבע פרס שנתי על שם גלובר, באוונדייל. משנת 2004, אגודת ג'ון גלובר העניקה את  לתיאורי נופים טסמניים. זהו פרס האמנות העשיר ביותר באוסטרליה על ציור נוף.  

בשנת 2019 שוחזר  שגרו בו בני משפחת גלובר, דרומית-מזרחית ללונסטון, ו-990 דונם אדמות מסביב, שהופיעו לעיתים קרובות בעבודותיו של גלובר. המקום הוגדר כמורשת ''.

## גלריה

File:Figures in a Stormy Wooded Landscape by John Glover, watercolor.jpg

File:John Glover - At Matlock - mist rising - Google Art Project.jpg

File:John Glover - My Harvest Home - 1835.jpg

File:John Glover - Ullswater, early morning - Google Art Project.jpg

File:John glover, danza d'indigeni della terra van diemen (tasmania) al chiar di luna, 1831-45 ca. 02.JPG

File:John Glover - A view of the artist's house and garden, in Mills Plains, Van Diemen's Land - Google Art Project.jpg

File:John_Glover_-_Natives_on_the_Ouse_River,_Van_Diemen%27s_Land_-_Google_Art_Project.jpg


## קישורים חיצוניים

## הערות שוליים

קטגוריה:ציירים בריטים
קטגוריה:ציירים אוסטרלים
קטגוריה:ילידי 1767
קטגוריה:נפטרים ב-1849
יחסי לסוטו–ספרד

**יחסי לסוטו–ספרד** הם היחסים הדו-צדדיים והדיפלומטיים בין לסוטו וספרד.

## יחסים דיפלומטיים
ממשלות ספרד ולסוטו כוננו יחסים דיפלומטיים בין שתי המדינות ב-3 במאי 1976.

שגרירות ספרד משתתפת בקביעות גם בדיאלוג הפוליטי בין האיחוד האירופי ללסוטו. באופן דומה, שגרירות ספרד בפרטוריה יוצגה כמשקיפה דיפלומטית לרגל הבחירות בפברואר 2015 ותיאמה את משלחת האיחוד האירופי במאסרו.

## יחסים כלכליים
אף על פי שהכלכלה של לסוטו היא קטנה מאוד, מצבה הגאוגרפי המיוחד בתוך דרום אפריקה הופך אותה לשוק של התרחבות טבעית עבור חברות ספרדיות שכבר קיימות בדרום אפריקה, במיוחד בתחום התשתיות והאנרגיה המתחדשת.

נראה כי לסוטו מגלה נכונות להעדיף יישום אנרגיה מתחדשת במדינה. חברות ספרדיות הממוקמות בדרום אפריקה ניהלו מגעים בנושא זה עם משרד הסניף בתמיכת שגרירות ספרד בפרטוריה.

## שיתוף פעולה
לסוטו אינה נחשבת למדינה מועדפת בתוכנית האב לשיתוף פעולה ספרדי. הארגון הלאומי הספרדי נגד רעב פיתח פרויקט הבטחת מזון במדינה בשנת 2013.

אולם ספרד משתתפת באופן פעיל בערוצי שיתוף הפעולה שהאיחוד האירופי מקיים עם לסוטו. לפיכך, ה-XI FED כלל סך של 142 מיליון אירו. האיחוד האירופי אישר גם סכום של 2 מיליון אירו בסיוע הומניטרי חירום כדי להקל על ההשפעות הרות האסון של הבצורת בשנים האחרונות.

## נציגויות דיפלומטיות
* לסוטו מיוצגת בספרד באמצעות שגרירותה בלונדון, ובנוסף מחזיקה קונסוליה במדריד.
* ספרד מיוצגת בלסוטו באמצעות שגרירותה בפרטוריה, דרום אפריקה, ובנוסף מחזיקה קונסוליה במסרו.

## הערות שוליים

קטגוריה:ערכים ללא קטגוריות פיזיות - יחסי חוץ
Cold Hearted

**Cold Hearted** (בעברית: **לב קר**) הוא שיר של הזמרת והרקדנית פאולה עבדול אשר יצא ב-15 בפברואר 1989 על ידי וירג'ין רקורדס כסינגל החמישי מתוך אלבום הבכורה שלה. השיר נכתב והופק על ידי אליוט וולף וזכה להצלחה רבה בארצות הברית כאשר הגיע למקום הראשון במדינה ובכך הפך לשיר השלישי של עבדול לעשות זאת.

## הרכב
השיר הוא שיר טמפו נכתב בסולם ג'י מינור ומנוגן בקצב של 122 ביטים לדקה. הוא נע על פני רצף האקורדים Gm – E♭maj7 – Dm7 וקולה של עבדול משתרע על פניי אוקטבה וחצי, החל מ-F3 ועד ל-B♭4.

## הצלחה מסחרית
בארצות הברית השיר זכה רבה כאשר הגיע למקום הראשון במדינה ובנוסף שהה 8 שבועות בעשירייה הפותחת במצעד והגיע למקום ה-6 במצעד הסוף שנתי של ארצות הברית. בבריטניה השיר שוחרר בגרסה אקוסטית ובגרסת רמיקס אך לא זכה להצלחה כאשר הגיע למקום ה-46 בלבד במדינה. גם באוסטרליה וניו זילנד השיר לא זכה להצלחה כאשר הגיע במדינות אלו למקומות 68 ו-25 בהתאמה וכך גם באירופה. בקנדה השיר דווקא זכה להצלחה רבה כאשר הגיע למקום השני במצעד השירים הקנדי ואף למקום ה-13 במצעד סוף השנה הקנדי.

## מיקומי שיא

## קישורים חיצוניים

## הערות שוליים

קטגוריה:שירי 1988
קטגוריה:סינגלים מ-1989
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים שבוימו על ידי דייוויד פינצ'ר
קטגוריה:שירים על בגידה: זוגיות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
יחסי לסוטו–מקסיקו

**יחסי לסוטו–מקסיקו** הם יחסי החוץ בין ממלכת לסוטו והמדינות המקסיקניות המאוחדות. שתי המדינות חברות באו"ם.

## היסטוריה
לסוטו ומקסיקו כוננו יחסים דיפלומטיים ב-14 בנובמבר 1975. הקשרים התפתחו בעיקר במסגרת פורומים רב-צדדיים.

בנובמבר 2010 שלחה ממשלת לסוטו משלחת בת 12 חברים להשתתף בכנס לשינוי האקלים של האו"ם בקנקון.

במאי 2013, נשיא המכון הלאומי, אנריקה יעקב רושה, ערך ביקור עבודה בלסוטו, כדי לקדם את מועמדותו של ד"ר הרמיניו בלאנקו עבור ההנהלה הכללית של ארגון הסחר העולמי, מלווה על ידי שגריר מקסיקו בדרום אפריקה, הקטור ואלצי. באותה הזדמנות הם נפגשו עם שר המסחר והתעשייה של לסוטו, טמקי טולו ושר העבודה הממונה על ענייני החוץ, לבזה מאלוי.

## נציגויות דיפלומטיות
* לסוטו מיוצגת במקסיקו באמצעות שגרירותה בוושינגטון די. סי., ארצות הברית.
* מקסיקו מיוצגת בלסוטו באמצעות שגרירותה בפרטוריה, דרום אפריקה.

## הערות שוליים

קטגוריה:ערכים ללא קטגוריות פיזיות - יחסי חוץ
נרסניציה

**נרסניציה** (באוקראינית: **Нересниця**; ברוסית: **Нересница**, "נרסניצה"; בהונגרית: **Nyéresháza**, "ניירשהאזה", או **Alsóneresznice**, "אלשונרסניצה"; בסלובקית: **Neresnice**, "נרסניצה"; ביידיש: **נערעסניצע** או **רעסניצע**) הוא כפר במחוז זקרפטיה באוקראינה. הכפר שוכן במקום בו נשפך נהר לוז'נקה  לנהר טרסבה , במרחק של כ-20 קילומטרים צפון-מזרחית לעיר טיאצ'יב.

## היסטוריה

עד מלחמת העולם הראשונה האזור היה חלק מהאימפריה האוסטרו-הונגרית ולאחריה היה חלק מצ'כוסלובקיה. בתחילת מלחמת העולם השנייה כל האזור סופח על ידי הונגריה ולאחריה עבר לשליטת ברית המועצות, עד פירוקה ב-1991, ומאז הוא חלק מאוקראינה.

## הקהילה היהודית
הפעם הראשונה בה יהודי נרשם במפקד אוכלוסין שנערך בכפר הייתה ב-1735, אך ככל הנראה קהילה מסודרת נוצרה רק בסוף המאה ה-18. בעשורים הראשונים של המאה ה-19 הקהילה מנתה כמה עשרות וב-1880 היא כבר מנתה למעלה מ-300 נפשות. המצבות המוקדמות ביותר בבית הקברות היהודי של הכפר הן משנות ה-20 של המאה ה-19.

הקהילה הייתה כפופה לרב של הכפר הקרוב וילחוביץ (וילחיבצי) והתפללה בבית מדרש יחיד עד 1929, אז התפצלה הקהילה לארבעה בתי תפילה לפי החלוקה החסידית בקהילה: חסידי ויז'ניץ שהיו הרוב ומיעוט שהורכב מחסידי סיגט, ספינקה ובורשטין.

ערב השואה מרבית היהודים בכפר התפרנסו ממלאכה וממסחר, ומיעוטם מחקלאות. באותה תקופה כמו סניפים של כמה תנועות נוער כמו צעירי המזרחי הציונית-דתית, אך הם לא שמרו על יציבות ונסגרו תוך שנים ספורות. ב-1930 נמנו בכפר כ-500 יהודים וב-1941 מספרם צמח לכ-700, בשתי התקופות הם היו כרבע מכלל התושבים.

### השואה
למשך מספר חודשים בין התפרקות צ'כוסלובקיה והכיבוש ההונגרי ב-1939 התקיימה בחבל מדינה אוקראינית קצרת ימים בשם קרפטו-אוקראינה. האוקראינים ניסו להתנכל ליהודים, אך במהלך שלטונם הקצר לא אירעו תקריות חמורות.

לאחר תחילת השלטון ההונגרי במרץ 1939 החלו גזירות על היהודים ועשרות בעלי עסק ובעלי מלאכה איבדו את רישיונותיהם. ב-1941 70–80 יהודים חסרי אזרחות הונגרית גורשו לגליציה, בדומה לכלל היהודים חסרי האזרחות בחבל, ושם הם נרצחו בטבח בקמניץ-פודולסקי; עם זאת יהודים רבים הצליחו להסתתר בכפר ולהינצל בגלל אזהרה מראש שקיבלו מאזרח הונגרי. באותו זמן כמה עשרות גויסו לעבודות כפייה בשירות העבודה ההונגרי וכמחציתם נהרגו במבצע ברברוסה ובמקומות נוספים.

במרץ 1944 גרמניה הנאצית פלשה להונגריה וכעבור זמן קצר החלו לרכז את יהודי המדינה בגטאות. ב-19 באפריל באותה שנה יהודי נרסניציה הובלו לגטו מאטסלקה, בדומה לרבים מיהודי האזור. ב-25 במאי נשלחו יהודי הגטו למחנה ההשמדה אושוויץ.

הרוב המוחלט של יהודי הכפר הושמד בשואה, למעט משפחה אחת שהצליחה להסתתר ולשרוד בעזרת שכן גוי ועובדי רכבת שהסתירו אותם בנסיעות בין כפרים באזור עד ששוחרר בסוף המלחמה וכן יהודים בודדים ששרדו בדרכים אחרות. היהודים חזרו לכפר אך רובם עזבו אותו תוך זמן קצר.

## קישורים חיצוניים

* 
* 
* קהילת יהודי נרסניצה באתר בית התפוצות
* בית הקברות היהודי של נרסניציה באתר ESJF 

## הערות שוליים

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
הקרן הלאומית (בריטניה)

**הקרן הלאומית** (באנגלית: **The National Fund**) היא קרן צדקה בריטית. מטרתה, על פי הצהרת התרומה, היא לשלם את החוב הציבורי של בריטניה במלואו. שווי הקרן, נכון ל-5 באפריל 2019, נעמד על כ-519,707,831 ליש"ט.

ב-1919, המזכיר הפיננסי במשרד האוצר סטנלי בולדווין הציע במאמר מערכת לעיתון "Financial Times" כי אזרחים עשירים ייתרמו מרצון לתשלום החוב הציבורי של בריטניה שנצבר כתוצאה ממלחמת העולם הראשונה, בתקווה שתשלומו לא ייגרר לדורות הבאים. כמעט עשור אחר כך, ב-1928, גספארד פארר, שותף בבנק השקעות מקומי, הקים עבור מטרה זו את "הקרן הלאומית", ולה הוא תרם באנונימיות 500 אלף ליש"ט בתקווה שאזרחים עשירים נוספים יבואו בעקבותיו. באותה התקופה, החוב הציבורי עמד על כ-7 מיליארד ליש"ט, ותרומתו של פארר לבדה כיסתה רק כ-0.007% מן הסך הכולל של החוב. נדבנים אחרים הצטרפו ליוזמה גם כן בתרומות, אך זו האחרונה נתקבלה ב-1982. בתקנון הארגון אשר מנהל את הקרן, נקבע כי היא תפרע רק כאשר היא תצליח לשלם את החוב במלואו. עד לחשיפת מסמכי התרומה המקוריים על ידי בית המשפט העליון ב-2020, זהותו של פארר נותרה אנונימית כשאף לממשלה לא היה שום מידע על כך.

ב-22 במאי 2018, הוגשה לבית המשפט העליון בקשה על ידי היועץ המשפטי לממשלה לשחרור הקרן עבור צמצום החוב הציבורי של בריטניה. זאת, לאחר שנקבע בדיון בבית הנבחרים באותה השנה על ידי מומחים כי אין שום סיכוי שהקרן תגיע אי פעם לסכום שיספיק כדי לשלם את כלל החוב הציבורי. במשך שנים דרשו פוליטיקאים שונים מן האופוזיציה, ובעיקר תנועות שורשיות, להשתמש בכספי הקרן עבור מטרות חברתיות, בעוד הממשלה קיוותה לנצל את הכסף עבור צמצום החוב הציבורי. לעניין נדרשה התערבותו של בית המשפט העליון, שכן תנאי הקרן, אשר קבעו כי יש להשאיר את ערכה להצטבר עד שיספיק לתשלום החוב המלואו, הם מחייבים.

לפני קיום המשפט בנובמבר 2019, התייצב שארה של התורם המקורי בדרישה לחלק את כספי הקרן לבני המשפחה כירושה, בטענה כי אין תוקף לייעוד הכספים עבור הממשלה היות שהמטרה הקבועה לתשלום החוב הציבורי נכשלה. לאחר שטענה זו נפסלה על הסף על ידי בית המשפט, נקבע לעניין שחרור כספי הקרן דיון חדש. לבסוף, ב-10 בנובמבר 2020, נקבע על ידי בית המשפט העליון כי ניתן לשחרר את כספי הקרן עבור צדקה. בהחלטתו, הסכים השופט עם עמדת המומחים לפיה מטרת הקרן לעולם לא תושג, וציין כי שימוש בכספים למימון צדקה יימנע את הסכנה שלא תצא שום תועלת מן הקרן. ב-21 בינואר 2022, בית המשפט העליון נתן את החלטפו הסופית בעניין, בקביעה כי משרד האוצר יוכל להשתמש בכספי הקרן עבור הפחתת החוב הציבורי.

## קישורים חיצוניים
* 
* Russell Hargrave, National Fund could release £500m to charity, court decides, Civil Society, 10 בנובמבר 2020

קטגוריה:הממלכה המאוחדת: כלכלה
Opposites Attract

**Opposites Attract** (בעברית: **הפכים נמשכים**) הוא שיר של הזמרת והרקדנית פאולה עבדול בשיתוף הצמד The Wild Pair אשר יצא ב-28 בנובמבר 1989 על ידי וירג'ין רקורדס. השיר יצא כסינגל השישי מאלבומה הבכורה של עבדול והוא נכתב והופק על ידי אוליבר ליבר. השיר זכה להצלחה רבה בעולם כאשר הגיע למקום החמישי במצעד האירופאי הכללי ולמקום הראשון בארצות הברית. מבחינה לירית השיר עוסק בזוג, שלמרות ההפכים ביניהם, הם עדיין אוהבים אחד את השנייה. הווידאו קליפ לשיר בלט בתקופתו בגלל השילוב של אנימציה בו בכלל, ובגלל הופעה של דמות של חתול מזמר (מונפש) בשם אם. סי. סקאט קאט בקליפ בפרט.

## הצלחה מסחרית
השיר הפך לאחד משירי ה-R&B והדאנס-פופ הכי פופולריים בשנות ה-90. בארצות הברית הגיע למקום הראשון ושהה שם במשך שלושה שבועות ובכך הפך לשיר הרביעי של הזמרת שמגיע למקום הראשון במדינה וגם לשיר הרביעי שלה מאלבום הבכורה שלה ובכך הפכה עבדול לזמרת היחידה מלבד ויטני יוסטון שהצליחה להכניס ארבעה שירים למקום הראשון בארצות הברית ולאמן היחיד מלבד יוסטון, מייקל ג'קסון וג'ורג' מייקל שהצליחה לעשות זאת. בנוסף השיר הגיע למקום החמישי במצעד האירופאי הכללי, למקום הראשון באוסטרליה ולמקום הראשון בקנדה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1988
קטגוריה:סינגלים מ-1989
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים מונפשים
קטגוריה:שירי ניו ג'ק סווינג
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס גראמי לווידאו קליפ הקצר הטוב ביותר
דניאל פלשר

**דניאל פלשר** (נולד ב-26 ביולי 1997) הוא כדורגלן ישראלי המשחק בעמדת הבלם.

## קריירה
פלשר התחיל את הקריירה שלו במחלקת הנוער של בני יהודה, לפני כן שיחק גם במכבי תל אביב והפועל רמת גן. ב-30 ביולי 2017 ערך פלשר את הופעת הבכורה שלו בקבוצה הבוגרת בהפסד 0–2 למכבי תל אביב במסגרת גביע הטוטו. בינואר  הושאל פלשר למכבי הרצליה מהליגה הלאומית. ב-12 בינואר ערך פלשר את הופעת הבכורה שלו בקבוצה, בניצחון 0–1 נגד עירוני נשר.

לקראת עונת 2018/2019 שב פלשר לבני יהודה. ב-4 באוגוסט 2018 הבקיע פלשר את שער הבכורה שלו בקריירה בניצחון 2–4 נגד הפועל רעננה. ב-25 באוגוסט ערך פלשר את הופעת הבכורה שלו בליגת העל בהפסד 0–1 למ.ס. אשדוד.

גם את העונה הבאה התחיל בבני יהודה, אך עם סיום חלון העברות של טרום העונה, הושאל למכבי פתח תקווה. פלשר היה שותף לחזרה של הקבוצה לליגת העל כעבור עונה אחת בלבד. בקיץ , פלשר חזר לבני יהודה, אך ב-16 באוגוסט עבר לפתח תקווה כאשר כרטיס השחקן שלו עבר לקבוצה. ב-24 באוגוסט 2022 חזר לבני יהודה.ב-18 ביוני 2023 חתם בהפועל פתח תקווה.

## חיים אישיים
פלשר מחזיק באזרחות גרמנית.

## תארים
; בני יהודה
*גביע המדינה: 2018/2019

; מכבי פתח תקווה
*ליגה לאומית: 2019/2020

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני מכבי הרצליה
קטגוריה:כדורגלני מכבי פתח תקווה
קטגוריה:כדורגלני הפועל פתח תקווה
קטגוריה:בוגרי תיכון ליידי דייוויס (תל אביב)
קטגוריה:ישראלים שנולדו ב-1997
אלעד שחף

**אלעד שחף** (נולד ב-13 בינואר 1998) הוא כדורגלן ישראלי המשחק בעמדת הקשר בבני יהודה תל אביב.

## קריירה
שחף החל את הקריירה שלו בקבוצת הילדים של מכבי תל אביב, במדיה שיחק במשך שמונה שנים. בשנת , עבר למכבי פתח תקווה וכעבור שנה הצטרף למכבי נתניה. ב-19 במאי 2017 רשם את הופעת הבכורה שלו בקריירה, בניצחון 0–2 נגד מכבי אחי נצרת.

ב-20 באוגוסט 2019 הושאל לסקציה נס ציונה. ב-25 בספטמבר כבש את שער הבכורה שלו בקריירה, בתיקו 1-1 מול הפועל כפר סבא. ב-14 בדצמבר הבקיע בתיקו 1-1 מול מכבי תל אביב, שהיה שער החובה הראשון שספגה האחרונה מתחילת העונה, במסגרת המחזור ה-14 של הליגה.

בקיץ  שב לנתניה. ב-14 בספטמבר 2020 הבקיע את שער הבכורה שלו בנתניה, בניצחון 0–7 על בני סכנין.

ב-22 באוגוסט 2021 חתם בהפועל נוף הגליל. ב-3 בפברואר 2022 חתם במועדון ספורט כפר קאסם.

ב-3 ביולי 2022 חתם לשלוש שנים בבוטושאן מליגת העל הרומנית. ב-18 ביולי ערך שחף את הופעת הבכורה שלו בקבוצה, כשנכנס כמחליף בניצחון 2–3 על קינדייה טרגובישטה. ב-23 ביולי פתח לראשונה בהרכב, בניצחון קבוצתו 0–1 על וולונטר.

ב-9 בינואר 2023 חזר לישראל וחתם במועדון ספורט אשדוד. בינואר 2025 חתם בבני סכנין.

ב-3 ביולי 2025 חתם לעונה אחת בבני יהודה תל אביב.
## תארים
;בני יהודה תל אביב
* גביע הטוטו לליגה הלאומית: 2025/2026

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הרצליה: כדורגלנים
קטגוריה:כדורגלני מכבי נתניה
קטגוריה:כדורגלני סקציה נס ציונה
קטגוריה:כדורגלני הפועל נוף הגליל
קטגוריה:כדורגלני מועדון ספורט כפר קאסם
קטגוריה:כדורגלני בוטושאן
קטגוריה:כדורגלני מועדון ספורט אשדוד
קטגוריה:כדורגלני בני סכנין
קטגוריה:כדורגלני בני יהודה תל אביב
קטגוריה:כדורגלנים ישראלים ברומניה
קטגוריה:ישראלים שנולדו ב-1998
אברם (פירושונים)

קטגוריה:שמות משפחה
קטגוריה:שמות פרטיים
קטגוריה:שמות משפחה המבוססים על השם אברהם
יחסי פורטוגל–צ'כיה

ממוזער|שגרירות פורטוגל בפראג
**יחסי פורטוגל–צ'כיה** הם יחסי החוץ בין פורטוגל וצ'כיה. שתי המדינות חברות ב, הארגון לביטחון ולשיתוף פעולה באירופה ובנאט"ו. צ'כיה היא גם משקיפה בקהילת המדינות דוברות הפורטוגזית, שפורטוגל היא חברה מייסדת בה, מאז סוף 2016.

## סקירה כללית
בשנת 1466 הגיעו לממלכת פורטוגל משלחת אצילים בוהמיים בשליחות טרנס-אירופית מטעם ייז'י מפודבראדי, מלך בוהמיה, וזה נחשב לקשר הראשון בין המדינות. המשלחת פנתה לכל בתי המלוכה האירופיים הגדולים להסכים על הגנה מפני המלחמות הטורקיות המתקרבות, אך גם כדי לשפר את תדמיתה של בוהמיה מאז המלחמות ההוסיטיות וחילוקי הדעות עם האפיפיור פאולוס השני. התיעוד מכיל גם הערות נרחבות על הנוף והחברה, כולל תיאורי מכס, רכישת ושמירת עבדים, השפעות המגפה ואמצעי הזהירות שננקטו שם.

ב התחתן ז'ואו גומס דה סילבה עם יוהאנה פון מנז, הרוזנת מטארוקה. הוא הפך לשליח בית המלוכה הפורטוגלי בווינה. בנו עמנואל סילבה-טארוקה הפך לדיפלומט ויועץ מועדף של הקיסרית מריה תרזה מאוסטריה. הוא ייסד את סניף המשפחה האוסטרו-צ'כי, משפחת סילבה-טארוקה.

הפוליטיקאי הבכיר והבוטנאי ארנסט עמנואל פון סילבה-טארוקה שופץ את טירת פרוניצ'ה הישנה ליד פראג והיה מייסד שותף של הפארק הסמוך ל-220 דונם. הפארק, שהוצב בין השנים 1885–1917, היה אחד הגנים האנגלים היפים באירופה ונודע במיוחד בזכות אוסף הרודודנדרונים שלו.

ב היו מבקרים פורטוגלים באופן קבוע בין המבקרים בקרלובי וארי.

לאחר הכרזת הרפובליקה של פורטוגל בשנת 1910 והקמת צ'כוסלובקיה הדמוקרטית בשנת 1918, שתי המדינות יצרו יחסים דיפלומטיים בשנת 1921. בשנת 1937 נותקו היחסים בין המדינות. הם התחדשו לאחר מהפכת הציפורנים הפורטוגזית בשנת 1974 וסוף המשטר האוטוריטרי האנטי-קומוניסטי של אסטדו נובו.

מאז קריסת הגוש המזרחי ב-1989, היחסים בין שתי המדינות התגברו בהתמדה, בעיקר באמצעות המאמצים של ואצלב האוול ומריו סוארש, אשר הוענק גם על ידי אוניברסיטת פראג.

## יחסים כלכליים
לשכת המסחר הפורטוגלית AICEP מחזיקה סניף בפראג.

בשנת 2015 ייבאה צ'כיה סחורות ושירותים מפורטוגל בשווי של 353.3 מיליון אירו, מתוכם 22.0% מכונות ומכשירים, 16.6% מוצרי פלסטיק, 14.4% כלי רכב וחלקי רכב ו-13.7% טקסטיל.

באותה תקופה, פורטוגל ייבאה סחורות ושירותים מצ'כיה בשווי של 483.9 מיליון אירו, מתוכם 41.6% כלי רכב וחלקי רכב, 25.9% מכונות ומכשירים, 6.5% מתכות ו-6.4% פלסטיק.

זה מציב את הרפובליקה הצ'כית במקום ה-20 לסחר חוץ פורטוגלי בקרב מדינות הרוכשים ובמקום ה-19 בקרב מדינות הספקים. עבור סחר החוץ הצ'כי, פורטוגל מדורגת במקום ה-32 בקרב מדינות הרוכשים וה-35 בקרב מדינות הספקים.

חלקם של התיירים הצ'כים בתיירות הגוברת בפורטוגל היה סביב 0.18% נתח שוק עם הכנסות של 20.5 מיליון אירו.

## נציגויות דיפלומטיות
* פורטוגל מחזיקה בצ'כיה שגרירות בפראג.
* צ'כיה מחזיקה בפורטוגל שגרירות בליסבון ו-3 קונסוליות בפארו, אלגרבה ופונשל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רנו קפצ'ור

**רנו קפצ'ור** (באנגלית: **Renault Captur**) היא מכונית קרוסאובר בעלת חמישה מקומות, שמיוצרת על ידי רנו משנת 2013. היא הוצגה בתערוכת הרכב של ז'נבה בשנת 2013 והגיעה לישראל בשנת 2013. בשנת 2011 הציגה רנו דגם קונספט מקדים.

## דורות
### דור ראשון (2013–2020)
הדור הראשון יוצר בין השנים 2013–2020. הדור הראשון כלל מנוע טורבו בנזין I3 צילנדרים בנפח 0.9 ליטרים המספק כ-90 כוחות סוס ב-5,000 סיבובים לדקה. תיבת הילוכים ידנית בעלת חמישה הילוכים. היא מאיצה מ-0 ל-100 קילומטרים לשעה בתוך 13.2 שניות ומגיעה למהירות מרבית של 171 קילומטרים לשעה.

#### מנועי הדור הראשון
במשך שנות הדור הראשון הציגה רנו שני סוגי מנועים חוץ מהמנוע הבסיסי, המנועים הם:
* מנוע טורבו בנזין בנפח 1.2 ליטרים המספק כ-118 כוחות סוס.
* מנוע טורבו דיזל בנפח 1.5 ליטרים המספק כ-90 כוחות סוס.

#### מתיחת פנים שנת 2017
בשנת 2017 עברה הקפצ'ור מתיחת פנים שכללה שדרוג האבזור ועיצוב מחודש, היצע המנועים בדגם נותר ללא שינוי.

### דור שני 2020–הווה
בשנת 2019 הציגה רנו את הדור השני לקפצ'ור. הדור השני כולל מנוע מנוע טורבו בנזין I4 צילנדרים בנפח 1.3 ליטרים המספק כ-131 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומרטים לשעה בתוך 9.6 שניות ומגיעה למהירות מרבית של 193 קילומטרים לשעה.

#### גרסאות הדור השני
מלבד הגרסה הבסיסית יצרה רנו שתי גרסאות נוספות. הראשונה **רנו קפצ'ור היברידי** בעלת הנעה היברידית הכוללת מנוע טורבו בנזין I4 צילנדרים בנפח 1.3 ליטרים המספק כ-140 כוחות סוס ב-6,000 סיבובים לדקה, עם מנוע חשמלי המספק כ-160 כוחות סוס. תיבת הילוכים כפולת מצמדים בעלת שבעה הילוכים. היא הוצגה בשנת 2020. השנייה **רנו קפצ'ור RS ליין** גרסה בעיצוב ספורטיבי הכוללת אותו מנוע כמו בגרסה הבסיסית. היא הוצגה בשנת 2021.

## גלריה

קובץ:Renault Captur Concept (front quarter).jpg|דגם הקונספט
קובץ:2013 Renault Captur (10817570675).jpg|דור ראשון
קובץ:2018 Renault Captur Iconic TCE 900cc.jpg|מתיחת פנים 2017
קובץ:2020 Renault Captur S Edition.jpg|דור שני
קובץ:Renault Captur II E-Tech IMG 3336.jpg|הגרסה היברידית


## קישורים חיצוניים

* פרשת מנועי ה-1.2 ליטר של רנו, ניסאן ודאצ'יה: עוד אבן דומינו נפלה בצרפת, 20 באפריל 2022, באתר TheCar

* 

## הערות שוליים

קפצ'ור
קטגוריה:מכוניות היברידיות
קטגוריה:דגמי מכוניות שהושקו ב-2013
Met Him Last Night

"**Met Him Last Night**" (בתרגום חופשי: "**פגשתי אותו אתמול בלילה**") הוא סינגל שהוקלט על ידי הזמרת-יוצרת האמריקאית דמי לובאטו בהשתתפות אריאנה גרנדה. השיר יצא לאור ב-1 באפריל 2021, על ידי חברות התקליטים איילנד רקורדס, כסינגל הרביעי מתוך האלבום, *[[Dancing with the Devil... the Art of Starting Over]]*.

גרסת הרמיקס של דייב אודה קיבלה מועמדות בטקס פרסי גראמי ה-64 בקטגוריה הקלטת הרמיקס הטובה ביותר.

## קבלה ביקורתית

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דמי לובאטו
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי טומי בראון
קטגוריה:שירים שהופקו על ידי טומי בראון
קטגוריה:שירים על השטן
קטגוריה:שירים על לילות
קטגוריה:סינגלים בהוצאת איילנד רקורדס
Thunder

"**Thunder**" (בעברית: "**[[רעם]]**") הוא סינגל שהוקלט על ידי להקת הרוק האמריקאית Imagine Dragons. השיר יצא לאור ב-27 באפריל 2017, בהוצאת חברות התקליטים "אינטרסקופ רקורדס" ו"קידינאקורנר", כסינגל השני מתוך האלבום *[[Evolve]]*. השיר זכה להצלחה מסחרית בינלאומית; הוא הגיע למקום הרביעי במצעד הבילבורד הוט 100, ולעשירייה הפותחת במצעדים באוסטרליה, בלגיה, קנדה, גרמניה, איטליה, ניו זילנד, פולין, סלובקיה, סלובניה ושוודיה. השיר הועמד לפרס גראמי בקטגוריית "ביצוע הפופ הטוב ביותר של צמד/להקה".

## וידאו קליפ
קליפ השיר הועלה לערוץ היוטיוב של הלהקה ב-2 במאי 2017. הקליפ צולם בשחור לבן בדובאי, איחוד האמירויות הערביות. הקליפ בוים על ידי ג'וזף קאהן, ומציג את סולן הלהקה, דן ריינולדס, שר ורוקד במקומות שונים באמירות. אל ריינולדס מצטרפים הרקדנים הרון אל עבדאלי, מאמאדו באטילי וג'יאנה ג'י.

## הופעות חיות
הלהקה ביצעה את השיר בטקס פרס המוזיקה האמריקאית לשנת 2017, עם הדי ג'יי חאליד. ב-20 בדצמבר, השיר יצא לאור בגרסת מחרוזת עם השיר "Young Dumb & Broke", של חאליד.

## הערכה ביקורתית

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017. מגזין הבילבורד מיקם את השיר במקום ה-84 ברשימת סוף שנת 2017. הם כתבו עליו כי: "השיר אומנם מונוטוני וחוזר על עצמו, אך הוא קליט וגורם לך לזמזם אותו במשך שבועות".

## פרסים ומועמדויות

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי Imagine Dragons
קטגוריה:שירים באנגלית
קטגוריה:וידאו קליפים בשחור-לבן
קטגוריה:וידאו קליפים שבוימו על ידי ג'וזף קאהן
קטגוריה:שירים על מזג אוויר
קטגוריה:שירי אלקטרופופ
קטגוריה:שירי סינת'-פופ אמריקאיים
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון במצעדי הבילבורד
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:שירי יהלום בברזיל
קטגוריה:שירי יהלום בגרמניה
קטגוריה:שירי יהלום בפולין
קטגוריה:שירי יהלום בצרפת
קטגוריה:סינגלים בהוצאת אינטרסקופ רקורדס
אגנס נויס גודסיר

**אגנס נויס גודסיר** (באנגלית: **Agnes Noyes Goodsir**; 18 ביוני 1864 – 11 באוגוסט 1939) הייתה ציירת פורטרטים אוסטרלית, שהתגוררה בפריז בשנות העשרים והשלושים של המאה העשרים. 

## ביוגרפיה
גודסיר נולדה בפורטלנד, ויקטוריה, אוסטרליה, אחת מאחד עשר הילדים שנולדו לדייוויד ג'יימס קוק גודסיר, נציב המכס במלבורן, ואליזבת ארצ'ר (לבית טומלינס).

הכשרתה המוקדמת לאמנות החלה עם ארתור ט' וודוורד בבית הספר בבנדיגו למכרות ותעשיות בשנים 1898–1899. בשנת 1899 מכרה חלק מיצירותיה בבנדיגו כדי לממן חלקית את לימודיה בפריז. בשנים שלאחר מלחמת העולם הראשונה הייתה יציאה של אמנים אוסטרלים רבים לפריז, שכל כוונתם הייתה להיות חלק מעולם האמנויות התוסס שהתרחש שם. ציירים כמו רופרט באני, סטלה בואן ומקס מלדרום נמשכו לשם אל "הגדה השמאלית". אחרים כמו מרגרט פרסטון וגרייס קראולי קיבלו השראה להתפתח לכיוונים חדשים על ידי האמנות הפריזאית שלאחר המלחמה. 

גודסיר למדה באקדמיה דלקלוז ובאקדמיה ז'וליאן (אצל ז'אן פול לורנס)  ולאחר מכן באקדמיה קולארוסי. משנת 1912 בערך עברה בין לונדון לפריז, אך לבסוף התיישבה בפריז בשנת 1921. 

במהלך שהותה בפריז גודסיר ציירה דיוקנאות של נשים קוסמופוליטיות, כולל בת זוגה, רייצ'ל דאן, שכונתה שרי, שצויר בסביבות 1924.

עבודתה זכתה לשבחים והוצגה בסלון החדש, בסלון דה אינדפנדנט ובתערוכות נוספות בפריז, וכן גם באקדמיה המלכותית ובמכון המלכותי בלונדון.

בביקור קצר באוסטרליה בשנת 1927 הציגה בגלריות מקווארי בסידני ובגלריה לאמנויות יפות במלבורן. בשנת 1938 הוצגו ארבעה מציורי השמן שלה בתערוכה השנתית שנייה בגלריה לאמנות של ניו סאות' ויילס.

גודסיר נפטרה בפריז, צרפת בשנת 1939.

עבודתה של גודסיר הציגה יכולת משובחת בקומפוזיציה ובטכניקה. היא העדיפה צבעי שמן על פני צבעי מים. אף שציירה מספר רב של ציורי טבע דומם וחללי פנים, ההתמחות שלה הייתה בפורטרטים, בניהם קתרין גודסון, ליאו טולסטוי, אלן טרי, בנג'ו פטרסון, ברטראנד ראסל, דאם אדית ווקר, הרוזנת פינצ'י והמנהיג האיטלקי בניטו מוסוליני.

## גלריה

Agnes Goodsir 1864-1939 selfportrait.jpg|

Goodsir Woman reading.jpg|

Agnes Goodsir02.jpg|

Agnes Goodsir03.jpg|

Agnes Goodsir07.jpg|

Andrew Barton "Banjo" Paterson, 1927 Goodsir.jpg|

 

## קישורים חיצוניים

## הערות שוליים

קטגוריה:ציירות אוסטרליות
קטגוריה:ילידות 1864
קטגוריה:ילידי 1864
קטגוריה:נפטרות ב-1939
קטגוריה:נפטרים ב-1939
דומוקוס

**דומוקוס** (ביוונית: **Δομοκός**), או **תאומאקוס** או **תאומאס** (Θαυμακός, Θαυμάκη), היא עיירה ועירייה בפתיוטיס, יוון. העיירה היא מקום מושבם של עיריית דומוקוס ושל מחוז דומוקוס לשעבר. העיירה בנויה על מדרון הררי המשקיף על מישור תסליה, 38 ק"מ מהעיר לאמיה.

## היסטוריה
אזור דומוקוס הפך לחלק מיוון בשנת 1881 כאשר האימפריה העות'מאנית מסרה את תסליה וכמה אזורים סמוכים ליוון. עד 1899 זה היה חלק ממחוז לריסה.

### קרב דומוקוס
בשנת 1897, במהלך מלחמת יוון-טורקיה, כ-2,000 מתנדבים איטלקים בפיקוד בנו של ג'וזפה גריבלדי, ריצ'וטי גריבלדי, עזרו ליוונים בקרב דומוקוס. ביניהם היה גם חבר הפרלמנט האיטלקי, אנטוניו פראטי, שמת בקרב. הצבא הטורקי ניצח את צבא יוון.

## תחבורה
תחנת הרכבת דומוקוס בקו הראשי פיראוס–פלאטי, הממוקמת 5 ק"מ מהעיר ומשרתת את האזור שמסביב לעיירה.

## עירייה
העירייה דומוקוס הוקמה במהלך רפורמות השלטון המקומי בשנת 2011 על ידי מיזוגן של שלוש העיריות לשעבר הבאות, שהפכו ליחידות עירוניות:
* דומוקוס
* תסליוטידה
* שיניאדה

שטח העירייה: 707.953 קמ"ר, שטח היחידה העירונית 346.129 קמ"ר.

## מחוז
מחוז דומוקוס היה אחד הפרובינציות של פתיוטיס. באותו שטח כמו העירייה הנוכחית. בוטל בשנת 2006.

## קישורים חיצוניים

* 
* עיריית דומוקוס  ו

## הערות שוליים

קטגוריה:יוון: ערים
טרייר טיבטי

**טרייר טיבטי** (באנגלית: **Tibetan Terrier**) הוא גזע כלב מסוג טרייר, אך בניגוד לכלבי הטרייר האחרים שהורבעו על מנת לחסל עכברושים, כלבי הטרייר הטיבטי טופחו על מנת להיות כלבי לוויה, ולאו דווקא כלבי עבודה ופיקוח.

בטיבטית נקרא הכלב **Tsang Apso**, כלומר מישהו שעיר או סבוך, מה שמאפיין במידה רבה את מראהו של כלב הטרייר הטיבטי.

## היסטוריה
מבחינה היסטורית, הכלבים הטיבטים היו נחשבים לסימן מזל בתרבותם של האזרחים הטיבטים, וכל מי שהחזיק בו רכש מזל.

ד"ר אגנס גרייג מאנגליה הביא את הטרייר הטיבטי הראשון לאירופה בשנת 1922, גורה לבנה בשם "בונטי", ולאחר שהשיגה טרייר טיבטי זכר שלו קראה "רג'ה", היא הכינה להם מלונה והתחילה להרבות אותם.

הטרייר הטיבטי הגיע להודו בשנת 1930 והוכר גם כגזע רשמי. בשנת 1956, גזע הכלב הגיע גם לארצות הברית, אך רק ב-1973 ההתאחדות האמריקאית לכלבנות הכירו בו כגזע רשמי.

לטרייר הטיבטי יש גם קשר עם הכלבים שי טסו, להאסה אפסו, ספניאל טיבטי, כלב צאן פולני שפלה ועוד גזעי כלבים, ואף יש הסבורים שהכלב הטיבטי הוא אחת מאבותיו של השי-טסו.

## מראה ומבנה
לטרייר הטיבטי מפוזרות שיערות רבות על פניו על מנת להגן עליו מפגעי טבע. הפרווה שלהם ארוכה מאוד, במיוחד ברגליהם האחוריות. פרוותם יכולה להיות במגוון רחב של וריאציות וצבעים והזנבם המקורבל מונח בהידור על גבם. כפות הרגליים השטוחות של הגזע הטרייר הטיבטי הם מאפיין חזק נוסף אצלם, כפות אלו מעניקות לטיבטים אפשרות לנוע על פני משטחים קשים מאוד של סלעים ושלג.

## אופי הכלב
בגלל היות הכלב הטיבטי כלב לוויה, הוא מסתדר טוב עם בני אדם ומרגיש נוח בנוכחות אנשים מסביבו, ואם תעזבו אותם, הם אף עלולים להיות אומללים במהרה. דבר כזה יכול להוביל לבעיות התנהגות בגזע כלב זה. בעלי הכלב צריכים לגלות אחריות ונוכחות סביב הכלב ובמיוחד עם אנשים איתם הוא מרגיש בנוח ולא מותקף או מובהל.

כלב טיבטי הוא בנוסף לכך מאוד אינטליגנט, ויכול להיות מצבים בהם הוא השתולל בביתו של בעליו (על ידי פתיחת קופסאות, חדרים נעולים וכולי). נדרש ללמד את הכלב מה אסור ומה מותר ועקב היותו אינטליגנט, לימוד ואימוץ הכלב יכול לעבור בקלות.

## קישורים חיצוניים

* 

## הערות שוליים

קטגוריה:גזעי כלבים
Rush Rush

"**Rush Rush**" (בעברית: "**מהר מהר**") הוא שיר של הזמרת והרקדנית פאולה עבדול, אשר יצא בתאריך ה-2 במאי 1991 על ידי וירג'ין רקורדס כסינגל הראשון מתוך אלבומה השני. הוא נכתב על ידי פיטר לורד והופק על ידי לורד וורנון ג'פרי סמית'. השיר זכה להצלחה רבה כאשר הגיע למקום ה-9 במצעד האירופאי ולמקום הראשון בארצות הברית.

## הצלחה מסחרית
השיר זכה להצלחה רבה בארצות הברית כאשר הגיע למקום הראשון במדינה ושהה שם במשך חמישה שבועות ובכך הפך לשיר הנשי ששהה הכי הרבה שבועות במקום הראשון מאז "Like a Virgin" של מדונה. בנוסף הוא גם שהה חמישה שבועות במקום הראשון במצעד השירים העכשוויים למבוגרים. באירופה השיר גם זכה להצלחה כאשר הגיע למקום ה-9 במצעד האירופאי הכללי.

בסוף שנות ה-90 הוא הוכתר כשיר ה-16 המצליח ביותר לאותו עשור במדינה.

## קליפ
הקליפ נעשה בהשראת הסרט מרד הנעורים ואף ישנם בקליפ מספר סצנות שהועתקו מהסרט. בקליפ נראית עבדול עם בן זוגה כאשר גבר אחר מתאהב בה ומנסה לכבוש אותה גם. כתוצאה מכך בן זוגה של עבדול גורם לתקלה ברכבו של אותו הבחור אך הוא קופץ מהרכב שלו ומציל את עצמו לאחר שמבחין שהבלם ברכב לא עובד. בסופו של דבר עבדול בוחרת בבחור שהתאהבה בה ולא בבן וזגה הנוכחי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1990
קטגוריה:סינגלים מ-1991
קטגוריה:שירי פאולה עבדול
קטגוריה:שירים באנגלית
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
Better Now

"**Better Now**" הוא סינגל של הראפר והזמר האמריקאי פוסט מאלון, מתוך אלבום האולפן השני שלו, *[[Beerbongs & Bentleys]]*. הוא נכתב על ידי פוסט מאלון, בילי וולש, לואי בל ופרנק דוקס, והופק על ידי השניים האחרונים גם כן. השיר יצא לאור לרדיו הלהיטים העכשוויים האמריקאי ב-5 ביוני 2018, כסינגל החמישי והאחרון מתוך האלבום. הוא הגיע לעשירייה הפותחת במצעדי המוזיקה בארצות הברית, הממלכה המאוחדת, אוסטרליה, אירלנד וניו זילנד. השיר הועמד לקטגוריית ביצוע סולו הפופ הטוב ביותר בטקס פרסי גראמי ה-61.

## הצלחה מסחרית
"Better Now" הגיע היישר אל העשירייה הפותחת במדינות שונות, כשבנורווגיה הגיע למקום הראשון, בארצות הברית הגיע למקום השביעי ובממלכה המאוחדת הגיע למקום השישי, והפך לשיר השלישי של פוסט מאלון בעשירייה הפותחת במדינה האחרונה. הסינגל הפך לשיר החמישי שלו בעשירייה הפותחת באוסטרליה, כשבשיאו הגיע למקום השני. הוא הגיע בשיאו למקום השלישי בארצות הברית (נמנע מלהגיע לצמרת המצעד על ידי "Lucid Dreams" של ג'וס וורלד ו-"Girls Like You" של מארון 5 וקארדי בי) ובקנדה.

## וידאו קליפ
הווידאו קליפ הרשמי של "Better Now" הוקרן לראשונה ב-5 באוקטובר 2018.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פוסט מאלון
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנק דוקס
קטגוריה:שירים שהופקו על ידי לואי בל
קטגוריה:וידאו קליפים בשחור-לבן
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:שירי פלטינה בגרמניה
קטגוריה:שירי פלטינה כפולה בממלכה המאוחדת
קטגוריה:שירי יהלום בקנדה
קטגוריה:סינגלים בהוצאת ריפבליק רקורדס
Radioactive (שיר של Imagine Dragons)

"**Radioactive**" הוא סינגל של להקת הפופ-רוק האמריקאית Imagine Dragons. השיר נכלל במיני אלבום שלהם Continued Silence ואחר כך נכלל גם באלבום הבכורה שלהם Night Visions (2012), כשיר הפותח של האלבום. השיר יצא לאור ב-29 באוקטובר 2012. מוזיקלית, Radioactive הוא שיר רוק אלקטרוני ורוק אלטרנטיבי עם אלמנטים של דאבסטפ.

Radioactive היה מועמד לשני פרסי גראמי, בקטגוריות הקלטת השנה וביצוע הרוק הטוב ביותר, וזכו באחרונה. זה היה הפעם הראשונה שהלהקה הייתה מועמדת. רמיקס לשיר בהשתתפות קנדריק לאמאר יצא לאור דרך אינטרסקופ רקורדס. הרמיקס יצא לאור לקנייה ב-ITunes.

נכון ליולי 2024, "Radioactive" בילה כ-24 שבועות במקום הראשון במצעד שירי האיירפליי – רוק & אלטרנטיבי של בילבורד ומחזיק את השיא לשיר שבילה הכי הרבה זמן בראש המצעד.

## פרסים ומועמדויות

## נתוני מכירות

## רמיקס בהשתתפות קנדריק לאמאר

רמיקס לשיר בהשתתפות קנדריק לאמאר יצא לאור ב-27 בינואר 2014. הרמיקס, כאשר השאירו כמעט את כל הטרק המקורי מ-Continued Silence, הוקלט על ידי הלהקה ולאמאר לשחרור כסינגל.

### הופעות חיות
"Radioactive" בוצע לראשונה על ידי Imagine Dragons ולאמאר בטקס פרסי הגראמי ה-56, אשר התקיים בסטייפלס סנטר, לוס אנג'לס ב-26 בינואר 2014. השיר בוצע כחלק ממאש אפ עם שירו שם לאמאר M.A.A.D City, טרק מאלבום מועמד הגראמי שלו Good Kid, M.A.A.D City. השיר בוצע על ידי הצמד שוב ב-1 בפברואר 2014 כמופע פותח של המערכון סאטרדיי נייט לייב של NBC.

### רשימת השמעות
#### הורדה דיגיטלית

# "Radioactive" (בהשתתפות קנדריק לאמאר) - 4:43

### קרדיטים
* דן ריינולדס - שירה
* ויין סרמון - גיטרה
* בן מקקי - בס
* דניאל פלצמן - תופים, ויולה
* אלכסנדר גרנט - כותב, מפיק
* ג'וש מוסר - כותב
* טימי 2טון - כותב
* מני מארוקווין - מיקסינג
* ג'ו לפורטה - מאסטרינג
* קנדריק לאמאר - שירה
* ג'יי ברוז - גיטרה

### מיקומי שיא

### היסטוריית הוצאות לאור

## קישורים חיצוניים

## הערות שוליים

קטגוריה:סינגלים מ-2014
קטגוריה:שירי Imagine Dragons
קטגוריה:שירי קנדריק לאמאר
קטגוריה:שירים באנגלית
קטגוריה:שירי ראפ רוק
קטגוריה:שירי רוק אלטרנטיבי
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:זוכי פרס בחירת הנוער: שירים
קטגוריה:זוכי פרס המוזיקה של בילבורד: שירים
קטגוריה:שירי פלטינה מחומשת ומעלה באוסטרליה
קטגוריה:שירי יהלום בארצות הברית
קטגוריה:שירי יהלום בקנדה
קטגוריה:סינגלים בהוצאת אינטרסקופ רקורדס
מנו לנקה

הרב **מנו לנקה** (בהונגרית: **Lenke Manó**; טרנבה, 1868 – 1940) היה רב הונגרי, סופר בקהילה היהודית.

## ביוגרפיה
לאחר שסיים את לימודיו בבית המדרש לרבנים בבודפשט בשנת 1893 נבחר לרב יישוב במוראביה. בשנת 1896 עבר לבנסקה ביסטריצה ומשנת 1905 לרב בלוגוז'. הוא היה חבר במועצת המחוז והנציג היהודי הנבחר הראשון של מחוז זויום. הוא כתב כמה מונוגרפיות.

## עבודותיו
* ספר לימוד לקריאת התנ"ך, בנסקה ביסטריצה, 1903 (מהדורה ג' 1924)
* השפה הפיניקית והזיכרונות (1892);
* אזור בנסקה ביסטריצה. היסטוריה של 25 שנה של בית הספר היסודי, 1878-1903 . בודפשט, 1903
* מאמריו בסקירה היהודית-הונגרית, בספר הזיכרון של בלוך, הם הופיעו ב-Oest. Wochenschrift.

## מאמרים קשורים
* הספרות היהודית בטרנסילבניה

## ראו גם
* ספר זיכרון לכבוד ד"ר פרנץ לוי, נשיא התאחדות הרבנים של ארדאל-באנאט, ולכבודם של ד"ר מנו לנקה וד"ר יעקב זינגר, הרבנים הראשיים, בודפשט, 1939

## לקריאה נוספת
* לקסיקון יהודי הונגרי. 1929. 
* יוז'ף סיניאי: חייהם ויציקותיהם של סופרים הונגרים. 
* הספרנות של גזה פטריק 
* https://epa.oszk.hu/00400/00458/00138/szekernyes.html

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:הונגרים שנולדו ב-1868
קטגוריה:הונגרים שנפטרו ב-1940
יחסי מאלי–ספרד

**יחסי מאלי–ספרד** הם היחסים הדו-צדדיים והדיפלומטיים בין מאלי וספרד.

## יחסים דיפלומטיים
ימין|ממוזער| שגרירות מאלי במדריד
שגרירות ספרד במאלי החלה את פעילותה ביולי 2006, והמשרד לשיתוף פעולה טכני בינואר 2008. חנוכת השגרירות התקיימה ב-26 בינואר 2008, במסגרת סיור ה-MAEC בחמש מדינות אפריקה שמדרום לסהרה.

היחסים הדו צדדיים התפתחו במהירות, בהתבסס על חילופי דברים אינטנסיביים ברמה גבוהה. ספרד ומאלי חולקים אינטרסים אסטרטגיים, בין היתר, במאבק בעוני, במאבק בפשע מאורגן ובטרור ובניהול משותף של זרמי הגירה תחת גישה מקיפה ועולמית.

כחלק מהמומנטום ההולך וגדל של היחסים הדו-צדדיים, מועצת השרים של מאלי קיבלה את ההחלטה לפתוח את השגרירות במדריד ב-29 ביולי 2009. השגריר של הרפובליקה של מאלי בספרד מונה ב-14 באפריל 2010 הנציגות הדיפלומטית של הרפובליקה של מאלי בספרד נפתחה בראשית שנת 2011, לא רק במטרה לחזק את הקשרים בין מאלי לספרד, אלא גם כדי להבטיח שירות לאזרחי מאלי החיים בספרד.

## יחסים כלכליים
התנודתיות הפוליטית והביטחונית כיום במאלי, כמו גם העובדה שהמדינה נמצאת במצב של סכסוך מלחמה, גורמים לכך שבטווח הקצר המסגרת המשפטית והכלכלית של המדינה אינה המתאימה ביותר לקידום השקעות ספרדיות. עם זאת, במסגרת ההזדמנויות העסקיות הרשויות במאלי הביעו בעבר עניין בפיתוח שיתוף פעולה דו-צדדי במספר תחומים באמצעות השקעות של חברות ספרדיות במגזר הראשוני, תשתיות, בנקאות, טלקומוניקציה ותיירות. ראויה לציון גם העובדה כי חלון הזדמנויות עבור חברות ספרדיות הוא במסגרת מכרזי האיחוד האירופי, במימון EDF או מכשירים אחרים ואשר רלוונטיים במיוחד בתחום התשתיות.

## שיתוף פעולה
מאלי שולבה כמדינה מועדפת לשיתוף פעולה ספרדי בתוכנית השנתית לשיתוף פעולה בינלאומי 2006. בשנת 2007 נחתם הסכם שיתוף פעולה ובשנת 2008 נחתמה הוועדה המשותפת הראשונה והמשרד לשיתוף פעולה טכני נפתח בבמקו. תוכנית המתאר השלישית 2009–2012 איחדה את המחויבות ארוכת הטווח של שיתוף הפעולה הספרדי לפיתוח מאלי כמדינה בקטגוריה הגבוהה ביותר שאושרה באישור תוכנית המתאר הרביעית האחרונה 2013–2016.

## נציגויות דיפלומטיות
* מאלי מחזיקה בספרד שגרירות במדריד וקונסוליות כבוד בברצלונה סנטה קרוס דה טנריפה.
* ספרד מחזיקה במאלי שגרירות בבמקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Ashlyn

**Ashlyn** (בעברית: **אשלין**) הוא אלבום הבכורה של הזמרת-יוצרת האמריקאית אש. האלבום יצא לאור ב-7 במאי 2021 על ידי חברת התקליטים Mom + Pop. מתוך האלבום יצאו שישה סינגלים.

## רקע
לפני צאתו של האלבום *Ashlyn*, הכריזה אש כי האלבום יהיה "קשור למחשבות, כנה ועמוק, מלא בסיפורי חווייתיים עם פחד וכאב שהופך את הדברים הקשים האלה לשמחה ולעצמאות".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומים באנגלית
דרום-מזרח סולאווסי

**דרום-מזרח סולאווסי** (באינדונזית: **Sulawesi Tenggara**) הוא מחוז באי סולאווסי באינדונזיה. עיר הבירה של המחוז היא קנדרי . למחוז אין כביש מהיר המחבר בינו לבין שאר האי, ורוב התחבורה עוברת דרך מפרץ בוני .

## היסטוריה

מהמאה ה-17 עד לתחילת המאה ה-19 נשלט האזור על ידי הסולטנות של בטון.

## גאוגרפיה

שני רכסי ההרים העיקריים במחוז הם רכס טנגיסינואה ורכס מקונגה. הנהרות העיקריים הם הללינדו, הלזולו, והסמפרה.

## דמוגרפיה

במפקד האוכלוסין של אינדונזיה בשנת 2000 , אוכלוסיית המחוז מנתה 1,771,951 תושבים. רוב התושבים מתגוררים באיים בטון ומונה, ובסביבות עיר הבירה קנדרי. ארבע הנפות הגדולות ביותר במחוז הן קונווה סלטאן, קונווה, קולקה, ומונה (בהתאמה).

### קבוצות אתניות

## קישורים חיצוניים

* 

* 

## הערות שוליים

קטגוריה:סולאווסי
קטגוריה:אינדונזיה: מחוזות
קטגוריה:מדינות וטריטוריות שהוקמו ב-1964
מורשת יופיטר (סדרת טלוויזיה)

**מורשת יופיטר** (באנגלית: **Jupiter's Legacy**) היא סדרת גיבורי-על אמריקאית, שנוצרה על ידי סטיבן ס. דקנייט ומבוססת על סדרת קומיקס באותו השם מאת מארק מילר ופרנק קוויטלי. בסדרה מככבים ג'וש דוהאמל, בן דניאלס, לזלי ביב, אלנה קמפוריס, אנדרו הורטון, מייק ווייד ומאט לנטר.

הסדרה עלתה לשידור ב-7 במאי 2021.

## תקציר העלילה
עלילת הסדרה עוקבת אחר סיפורם של גיבורי-העל הראשונים בעולם שקיבלו את כוחותיהם בשנות השלושים. בימינו, הם חברי המשמר "האיחוד" הוותיק והנערץ, אך ילדיהם, שקיבלו כוחות-על משלהם, נאבקים לצאת מצל מעשיהם האגדיים של הוריהם.

## צוות השחקנים והדמויות
### דמויות ראשיות
* ג'וש דוהאמל – **שלדון סמפסון / האוטופי**, בעלה של גרייס, אחיו הצעיר של וולטר ומנהיג צוות גיבורי-על המכונה "האיחוד".
* בן דניאלס – **וולטר סמפסון / בריינווייב**, אחיו הגדול של שלדון.
* לזלי ביב – **גרייס סמפסון / ליידי ליברטי**, אשתו של שלדון ואחת מגיבורי-העל החזקים ביותר על פני כדור הארץ.
* אלנה קמפוריס – **קלואי סמפסון**, בתם של גרייס ושלדון.
* אנדרו הורטון – **ברנדון סמפסון / פראגון**, בנם של גרייס ושלדון.
* מייק וייד – **פיץ סמול / הפלייר**, אחד מחבריו המוערכים ביותר של "האיחוד".
* מאט לנטר – **ג'ורג' האצ'ין / סקייפוקס**, בן בריתו הקרוב ביותר של שלדון.

### דמויות משניות
* טניקה דייוויס – **פטרה סמול**, בתו של פיץ
* אנה אקנה – **רייקו**, גיבורה ושכירת חרב בעלת שתי חרבות.
* טיילר מאנה – **בלאקסטאר**

### דמויות אורחות
* צ'ייס טאנג

## הפקה
ב-17 ביולי 2018, פורסם כי נטפליקס הזמינה עונה ראשונה בת שמונה פרקים לסדרה שתבוסס על הקומיקס "מורשת יופיטר". הסדרה נוצרה על ידי היוצר סטיבן ס. דקנייט, שאף מפיק אותה בפועל לצדם של לורנזו די בונאוונטורה ודן מקדרמוט. ב-16 בספטמבר 2019, אושר כי דקנייט עזב את הפקת הסדרה בעקבות מחלוקת קריאייטיבית בעיצומה של הפקת העונה הראשונה. בנובמבר 2019 הוכרז כי סאנג קיו קים יחליף את דקנייט.

### ליהוק
בפברואר 2019, הוכרז כי ג'וש דוהאמל, בן דניאלס, לזלי ביב, אלנה קמפוריס, אנדרו הורטון, מייק וייד ומאט לנטר לוהקו לצוות השחקנים הראשי של הסדרה. באפריל 2019, דווח כי טניקה דייוויס לוהקה לתפקיד משני. באוגוסט 2019, דווח כי צ'ייס טאנג לוהק לגילום דמותו של אחד מנבלי-העל בסדרה. בספטמבר 2020 לוהקה אנה אקנה לתפקיד משני.

### צילומים
צילומי העונה הראשונה התעתדו להתחיל במאי 2019, אך במקום זאת החלו בטורונטו, אונטריו, קנדה, ב-2 ביולי 2019 והסתיימו ב-24 בינואר 2020. בינואר 2021, התקיימו צילומי השלמה וצילומי סצנות מסוימות מחדש.

## שידור
הסדרה עלתה לשידור בשירות הזרמת המדיה של נטפליקס ב-7 במאי 2021.

## קישורים חיצוניים

**ביקורות:**
* 

## הערות שוליים

קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות מדע בדיוני אמריקאיות
קטגוריה:סדרות טלוויזיה המבוססות על קומיקס
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2021
דוד שרבני

**דוד שרבני** (16 באוגוסט 1920 - 6 באוגוסט 1985) היה הרב הראשי הספרדי של קולומביה מראשית שנות החמישים עד 1978. כיהן גם כרב במיאמי, פלורידה.
## ראשית חיים
דוד שרבני נולד בירושלים, ישראל, לרב יהושע שרבני ומסעודה שרבני. אשר עלה לארץ ישראל, מבגדאד, עיראק בשנת 1903. בצעירותו למד בישיבת פורת יוסף, לאחר תקופה התמנה לרב שכונת מקור ברוך בירושלים, לאחר מכן התמנה לרב מחנות העולים.

החזון איש נתן לו סמיכת יורה יורה.

## קולומביה
בשנת 1952 ביקר הנדיב עובדיה שעיו בישיבת פורת יוסף וביקש מרבי בן-ציון מאיר חי עוזיאל שישלח רב לבני עדתו שבקולומביה, הרב בצמ"ח המליץ לו על רבי דוד ואכן רבי דוד התמנה לרב הראשי של קולומביה, מקום מושבו היה העיר בוגוטה.

בדברי המלצתו אמר הרב עוזיאל כך:

הרב ראובן כץ כתב אף הוא דברים דומים"  הרב חזקיה שבתי הצטרף אף הוא לממליצים.

בקולומביה, הקים תלמוד תורה, סניף של בני עקיבא, שימש כנשיא של הברית העברית עולמית במקום, היה פעיל בהסתדרות הציונית, ושימש כמרצה באוניברסיטה הלאומית של קולומביה בקתדרה לעברית.

לאחר תקופה הוצעה לו הרבנות בעיר תל אביב, רבי דוד סירב להצעה.

הרב שרבני היה בקשר עם רבנים רבים בעולם כמו הרב משה פיינשטיין.
הרב שרבני השתתף בהפגנת תמיכה לחטופים שנערכה במהלך מצור שגרירות הרפובליקה הדומיניקנית בבוגוטה בשנת 1980 על ידי גרילות M-19.

## פרסומים
הרב שרבני פרסם הגדה לפסח בעברית, ספרדית ואנגלית. ההגדה פורסמה בשנת 1960 בהגדה שולבו יצירות אמנות של הקריקטוריסט הקולומביאני, ניצול השואה, פיטר אלדור.

## קישורים חיצוניים

* 
* 
* 
* 
* 
* 

## הערות שוליים

דוד שרבני
קטגוריה:רבנים אמריקאים
קטגוריה:בוגרי ישיבת פורת יוסף
קטגוריה:ירושלים: רבני שכונות
קטגוריה:מקור ברוך: אישים
קטגוריה:רבנים ראשיים
קטגוריה:ילידי 1920
קטגוריה:נפטרים ב-1985
פרנץ יוזף הובר

**פרנץ יוזף הובר** (בגרמנית: **Franz Josef Huber**; 22 בינואר 1902 – 30 בינואר 1975) היה קצין אס אס בכיר גרמני, ששירת במשטרה ובשירותי הביטחון הגרמניים ברפובליקת ויימאר ובגרמניה הנאצית.

## קריירה
הובר הצטרף למפלגה הנאצית בשנת 1937 ועבד בשיתוף פעולה הדוק עם ראש הגסטפו היינריך מילר. לאחר האנשלוס הוא הועבר ב-1938 לווינה, שם מונה למפקד משטרת הביטחון (SiPo) והגסטפו בווינה ובאזורי הדנובה התחתונה והדנובה העליונה. בתפקידו זה היה אחראי על גירוש המוני של יהודים מהאזור למחנות העבודה וההשמדה.

לאחר תום מלחמת העולם השנייה והשואה ומשפט ב-1949, לא ריצה הובר מעולם עונש מאסר כלשהו. שירות הביון המערב-גרמני (BND) העסיק אותו במשרה מלאה במשך קרוב לעשור (1955–1964) והעניק לו סיפור כיסוי. הוא מת במינכן בשנת 1975.

## קישורים חיצוניים

* 

* 


קטגוריה:אנשי הגסטפו
קטגוריה:גנרלים באס אס
קטגוריה:פושעי מלחמה נאצים
קטגוריה:גרמנים שנולדו ב-1902
קטגוריה:גרמנים שנפטרו ב-1975
Pretty Summer Playlist: Season 1

***Pretty Summer Playlist: Season 1*** הוא המיני-אלבום השלישי של הראפרית האמריקאית סוויטי. המיני-אלבום יצא לאור ב-16 באפריל 2021 על ידי חברות התקליטים האחים וורנר וארטיסטרי.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי חברת וורנר רקורדס
קטגוריה:אלבומים באנגלית
קטגוריה:אלבומי חברת וורנר רקורדס